Huelvos provincija
Huelvos provincija (isp. Provincia de Huelva) – provincija pietų Ispanijoje, autonominiame Andalūzijos regione. Administracinis centras – Huelva. Susideda iš 79-ių savivaldybių. Ribojasi su Portugalija, Badachoso provincija, Sevilijos provincija bei Kadiso provincija. Pietuose provincijos krantus skalauja Atlanto vandenynas. Per Huelvos ir Sevilijos provincijas yra nusidriekęs Donjanos nacionalinis parkas. Huelvos provincijos plotas – 10 148 km². 521 220 gyventojų (2011 m. duomenys). Ekonomika priklausoma nuo žemės ūkio bei kasybos. Provincijoje gausu vario. 1873 m. provincijoje įsikūrė britų Rio Tinto bendrovė. Huelvos provincijoje yra Palos de la Frontera ir Mogeras, iš kurio 1492 m., Kristupas Kolumbas išplaukė į pirmąją kelionę.